钦定古今图书集成/理学汇编/经籍典/第149卷 > 尚书注疏 > 《舜典》
## 钦定古今图书集成/理学汇编/经籍典/第149卷 > 尚书注疏 > 《舜典》

诗言志，歌永言。

《孔传》谓：“《诗》言志以导之，歌咏其义，以长其言。” 《正义》：作诗者自言己志，则诗是言志之书，习之可以生长志意，故教其诗言志，以导胄子之志，使开悟也。作诗者直言不足以申意，故长歌之，教令歌咏其诗之义，以长其言，谓声长续之。定本经作“永” 字，明训“永” 为“长” 也。